Viral nettspredning

Viral nettspredning er rask og ukontrollert spredning av digitalt innhold på internett. Betegnelsen kommer fra engelsk der uttrykket to go viral («å gå viralt») brukes om videoer, memer (bildevitser og liknende) og andre internettfenomener som spredt og kommentert vidt og bredt gjennom delinger i sosiale medier og som blir enormt populære på internett. Ordet «viral» er avleda av virus og betegner at utbredelsen i digitale medier likner på smittespredninga av sykdomsfremkallende mikroorganismer. Mange nettsteder presenterer sensasjonelle saker som klikkagn for å oppnå stor oppmerksomhet og viral spredning. Også innlegg i reklamekampanjer kan være forma på en måte som avsenderen tror vil skape stor interesse og viral spredning av budskapet.

Se også
 Viral markedsføring, markedsføring gjennom nettet
 Viral video, film som blir spredd raskt og mye på nettet
 Internettmem, vitser og idéer som blir spredd og kommentert på nettet

Referanser

Internettfenomener
Nettkultur